Lausunto aiheesta "Ehdotus Euroopan parlamentin ja neuvoston suositukseksi opiskelĳoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä"



Virallinen lehti nro C 317 , 06/11/2000 s. 0053 - 0055



Lausunto aiheesta "Ehdotus Euroopan parlamentin ja neuvoston suositukseksi opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä" (2000/C 317/17) Alueiden komitea, joka ottaa huomioon ehdotuksen Euroopan parlamentin ja neuvoston suositukseksi opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä (KOM(1999) 708 lopullinen - 2000/0021 COD), ottaa huomioon neuvoston 29. helmikuuta 2000 Euroopan yhteisön perustamissopimuksen 149 ja 150 artiklan nojalla tekemän päätöksen pyytää aiheesta alueiden komitean lausunto, ottaa huomioon työvaliokuntansa 2. kesäkuuta 1999 tekemän päätöksen antaa lausunnon valmistelu valiokunta 7:n "koulutus, ammattikoulutus, kulttuuri, nuoriso, urheilu, kansalaisten oikeudet" tehtäväksi, ottaa huomioon komission koulutuksen ja kulttuurin pääosaston asiakirjan aiheesta "Opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuuteen yhteisössä sovellettava yhteisön lainsäädäntö" marraskuulta 1999, ottaa huomioon komission vihreän kirjan aiheesta "Koulutus - ammattikoulutus - tutkimus - Kansainvälisen liikkuvuuden esteet" (KOM(96) 462 lopull.), ottaa huomioon maaliskuun 12. päivänä 1997 antamansa lausunnon komission vihreästä kirjasta "Koulutus - ammattikoulutus - tutkimus - kansainvälisen liikkuvuuden esteet"(1) ottaa huomioon marraskuun 19. päivänä 1998 antamansa lausunnon aiheista "Ehdotus Euroopan parlamentin ja neuvoston päätökseksi yhteisön koulutusalan Sokrates-toimintaohjelman toisesta vaiheesta", "Ehdotus neuvoston päätökseksi yhteisön ammatillista koulutusta koskevan Leonardo da Vinci -toimintaohjelman toisesta vaiheesta" ja "Ehdotus Euroopan parlamentin ja neuvoston päätökseksi yhteisön Nuoriso-toimintaohjelmasta"(2), ottaa huomioon kesäkuun 12. päivänä 1997 antamansa lausunnon aiheesta "Nuoret eurooppalaiset vapaaehtoiset -toimintaohjelma"(3), ottaa huomioon komission 18. tammikuuta 2000 antaman kertomuksen "Erasmus-opiskelijoiden sosioekonomista tilannetta käsittelevä tutkimus" (KOM(2000) 4 lopullinen), ottaa huomioon valiokunta 7:n toukokuun 5. päivänä 2000 hyväksymän lausuntoluonnoksen CdR 20/2000 rev. 2, Valiokunta 7/022, jonka esittelijä oli Marc Bellet (F, PSE), JA katsoo, että maiden rajat ylittävä henkilöiden liikkuvuus on perustekijä työllisyyden ja tiedon Euroopassa, joka on avoin maailmalle ja jonka tavoitteena on edistys ja rauha. Liikkuminen voi lisätä tietoisuutta Euroopan kansalaisuudesta ja edistää tämän käsitteen hyväksymistä Euroopan kansojen keskuudessa, katsoo, että maiden rajat ylittävä liikkuvuus edellyttää yhteisön solidaarisuustoimia sekä alue- ja paikallisyhteisöjen todellista osallistumista, sillä nämä yhteisöt ovat perusta sosiaaliselle yhtenäisyydelle ja yhteiskuntaelämään osallistumiselle, hyväksyi 14. ja 15. kesäkuuta 2000 pitämässään 34. täysistunnossa (15. päivän kokouksessa) seuraavan lausunnon. Alueiden komitea 1. kannattaa komission uusia pyrkimyksiä toimia liikkuvuutta edistävästi ja poistaa sitä haittaavat ja rajoittavat esteet. Alueiden komitea on valmis vastaamaan tähän haasteeseen. 2. on pahoillaan, ettei vuonna 1996 annetussa vihreässä kirjassa eriteltyjen esteiden poistamisessa ole edetty, vaikka työllisyyden ja tiedon Euroopan kehittämiseen on halua, sitä varten on laadittu useita hankkeita ja siitä on annettu tärkeitä julistuksia, joilla kaikilla pyritään vastaamaan kyseisten ryhmien tarpeisiin ja odotuksiin. 3. on sitä mieltä, että nykytilanteessa alueiden komitean tulee toimia liikkeelle panevana voimana maiden rajat ylittävän liikkumisen vahvuuksien, arvojen ja erityispiirteiden hyödyntämisessä, jotta ne eivät valuisi hukkaan. Alueiden komitean mukaan liikkuvuus on lisätekijä Euroopan kykyyn torjua työttömyyttä sosiaalisia oikeuksia laiminlyömättä. 4. on tyytyväinen, että suosituksessa ehdotetaan sääntöjen lähentämistä välttäen kuitenkin niiden valamista samaan muottiin siten, että jäsenvaltioita kannustetaan tekemään parhaansa omissa puitteissaan yhä tiiviimmässä yhteistyössä sekä yhteisin politiikoin, ohjelmin ja hankkein (läheisyysperiaatteen noudattaminen). 5. painottaa alue- ja paikallisyhteisöjen keskeistä roolia liikkuvuuden edistämisessä. Niiden tulee lujittaa alueellisia ja paikallisia toimia ja aloitteita kumppanuuden ja kansalaisläheisyyden periaatteiden mukaisesti. On myös otettava huomioon kyseisten yhteisöjen toimivalta yleissivistävässä ja ammatillisessa koulutuksessa pitäen kuitenkin mielessä Euroopan unionin eri valtioiden väliset erot. 6. on tyytyväinen siihen, että EU:n ulkopuolisten maiden kansalaisille annetaan samat oikeudet kuin yhteisön kansalaisille silloin kun he opiskelevat, osallistuvat koulutukseen taikka toimivat opettajina tai kouluttajina jonkin yhteisöohjelman puitteissa. 7. on pahoillaan, että tutkijat on jätetty suosituksen ulkopuolelle, vaikka tiedonannossa "Kohti eurooppalaista tutkimusaluetta"(4) todetaan, että tutkijoiden liikkuvuus on tärkeä väline pyrittäessä tietojen ja taitojen Eurooppaan. 8. kannattaa ehdotusta, jolla varmistetaan, että toisessa jäsenvaltiossa koulutukseen osallistuvalla työttömällä säilyy oikeus lähtövaltion työttömyyskorvaukseen. Komitea ehdottaa, että kaikille työnhakijoille annettaisiin mahdollisuus saada liikkuvuutta edistäviä tukia. Vaatimuksen perusteena on työllisyystilanteen heikkeneminen. 9. pitää välttämättömänä vahvistaa liikkumiseen liittyviä oikeuksia sääntelemällä tiukasti nuorien vapaaehtoisten lähettämistä yhteisön muihin jäsenvaltioihin sekä suojella heitä yleishyödyllisissä tehtävissä kaikkein sellaisten syrjivien toimintalinjojen välttämiseksi, jotka saattaisivat aiheuttaa Euroopassa muukalaisvihaa ja hyljeksintää. 10. toivoo, että liikkuvuudessa otetaan huomioon tietotekniikan vallankumouksen uudet vaatimukset, jotka tuovat mukanaan perusteellisia yhteiskunnallisia muutoksia. Alueiden komitea ehdottaa kansalaisten välisen vuorovaikutuksen periaatteen luomista uudenlaisen liikkuvuuden määrittämiseksi. 11. pitää välttämättömänä ja tarpeellisena arvioida tätä uudentyyppistä liikkuvuutta ja perustaa sitä varten nykyään toimivien elinten yhteyteen liikkuvuuden eurooppalainen seurantaryhmä edustamaan ryhmiä, jotka pyrkivät - tuomaan liikkuvuutta koskevat tiedot kaikkien saataville ja tekemään niistä avoimia ja vertailukelpoisia - luomaan tälle tietokannalle pitkän aikavälin arviointi- ja ajantasaistamisjärjestelmä kuitenkin niin, että turvataan kiistämättömät yksityiset, sosiaaliset, kulttuuriset ja kielelliset vapaudet Eurooppalaisen liikkuvuuden seurantaryhmän tulisi näistä haasteista selvitäkseen - kartoittaa liikkuvuutta määrällisesti - määrittää, seurata ja arvioida valtiosta ja alueelta toiseen liikkuvien maantieteellisiä, sosiaalisia ja kulttuurisia eroja - tukea erityisesti sosiaalisesti epäedullisessa asemassa olevien opiskelijoiden liikkuvuutta myöntämällä riittävää taloudellista tukea ja järjestämällä asianmukaiset perusrakenteet - kartoittaa kysyntää ja tarjontaa - löytää keinot liikkumismahdollisuuksien erojen poistamiseen (demokratisoituminen, heikossa asemassa oleville väestönosille ja vammaisille tarjottavat mahdollisuudet, naisten ja miesten välinen tasa-arvo) - suunnata uudelleen politiikat, joissa hallitsevana tekijänä on taloudellisen kannattavuuden tavoittelun aiheuttama ristiriita. 12. huomauttaa, että kansalaiset saavat edelleenkin huonosti tietoa jäsenvaltioiden, alueiden ja paikallisyhteisöjen tarjoamista mahdollisuuksista ja pitää välttämättömänä korostaa syrjäisen maantieteellisen sijainnin takia vähemmän houkuttelevien valtioiden, alueiden ja paikallisyhteisöjen erityispiirteitä ja etuja. 13. katsoo, että on tarpeen edistää erityisesti syrjäseuduilta, unionin ulkoalueilta ja harvaan asutuilta alueilta kotoisien olevien tai niillä asuvien kansalaisten liikkuvuutta. 14. toivoo, että tähän asti lähinnä opiskelijoille suunnattujen tiedotuskampanjoiden kohderyhmää laajennetaan myös muihin väestönosiin ja että tiedotus järjestetään avoimesti ja tasapainoisesti, mahdollisimman lähellä kansalaisia. 15. suosittaa liikkuvuusohjelmien toimeenpanomenettelyiden yksinkertaistamista palkkaamalla asiantuntevaa henkilöstöä ja määräämällä kaikille asianosaisille ryhmille yhteiset yhteyshenkilöt. 16. korostaa tarvetta luoda paikallis- ja aluetasolle rakenteet liikkuvuusohjelmiin hakevia varten. Rakenteiden tarkoituksena olisi jakaa yksityiskohtaisia tietoja ohjelmiin osallistuvien oikeuksista ja velvollisuuksista sekä tarjota avoimet puitteet kokemusten jakamiseen ja vaihtoon. 17. ehdottaa, että liikkuvuutta edistetään kaikissa ikäluokissa ja että siitä tehdään yhdenmukaista eri tilanteissa (perhe-, koulutus-, ammatti-, hallinto-, kulttuuri- ja kieliympäristö) luomalla yhteyksiä kullekin ryhmälle tarkoitettujen ohjelmien välille. Bryssel 15. kesäkuuta 2000. Alueiden komitean puheenjohtaja Jos Chabert (1) EYVL C 244, 11.8.1997, s. 47. (2) EYVL C 215, 16.7.1997, s. 1. (3) EYVL C 51, 22.2.1999, s. 77. (4) KOM(2000) 6 lopullinen.